CELEX: 62013TN0160
Language: sl
Date: 2013-03-15 00:00:00
Title: Zadeva T-160/13: Tožba, vložena 15. marca 2013 – Bank Mellat proti Svetu

25.5.2013   
            
            
               SL
            
            
               Uradni list Evropske unije
            
            
               C 147/25
            
         Tožba, vložena 15. marca 2013 – Bank Mellat proti Svetu
   (Zadeva T-160/13)
   2013/C 147/45
   Jezik postopka: angleščina
   
      Stranki
   
   
      Tožeča stranka: Bank Mellat (Tehran, Iran) (zastopniki: S. Zaiwalla, P. Reddy, F. Zaiwalla, Solicitors, D. Wyatt, QC, in R. Blakeley, Barrister)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               člen 1(15) Uredbe Sveta (EU) št. 1263/2012 (1) razglasi za ničen; in/ali
            
         
               —
            
            
               člen 1(15) Uredbe Sveta (EU) št. 1263/2012 razglasi za ničen v delu, v katerem se nanaša na tožečo stranko; in
            
         
               —
            
            
               za člen 1(6) Sklepa Sveta 2012/635/SZVP (2) razglasi, da se ne uporablja za tožečo stranko; in
            
         
               —
            
            
               toženi stranki naloži plačilo stroškov te tožbe.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri razloge.
   
               1.
            
            
               S prvim razlogom zatrjuje, da finančni embargo ni „potrebni ukrep“ in zato zanj po členu 215 PDEU ni nobene pravne podlage, saj ni razumno povezan z upoštevnim zunanjepolitičnim ciljem.
            
         
               2.
            
            
               Z drugim razlogom zatrjuje, da je finančni embargo vsekakor nesorazmeren z zunanjepolitičnim ciljem, ki se ga naj bi uresničevalo, in zato zanj po členu 215 PDEU ni nobene pravne podlage.
            
         
               3.
            
            
               S tretjim razlogom zatrjuje, da je finančni embargo v nasprotju s splošnimi načeli prava EU in zlasti členom 215(3) PDEU, da je v nasprotju z načeli sorazmernosti, pravne varnosti in nesamovoljnosti ter z zahtevo, da sankcije vsebujejo ustrezna pravna jamstva.
            
         
               4.
            
            
               S četrtim razlogom zatrjuje, da finančni embargo krši lastninsko pravico tožeče stranke, njeno pravico do trgovanja, pravico do prostega pretoka kapitala in načelo sorazmernosti.
            
         
      (1)  Uredba Sveta (EU) št. 1263/2012 z dne 21. decembra 2012 o spremembi Uredbe (EU) št. 267/2012 o omejevalnih ukrepih proti Iranu (UL L 356, 22.12.2012, str. 34).
   
      (2)  Sklep Sveta 2012/635/SZVP z dne 15. oktobra 2012 o spremembi Sklepa 2010/413/SZVP o omejevalnih ukrepih proti Iranu (UL L 282, 16.10.2012, str. 58).